CEC Bank sprijină antreprenorii români şi îşi reconfirmă angajamentul pe termen lung faţă de economia românească şi în anul 2024, acordând credite cu dobânzi subvenţionate prin programul guvernamental IMM Plus, se arată într-un comunicat al băncii, remis redacţiei.
Potrivit sursei, "Continuăm să susţinem şi în 2024 planurile de dezvoltare şi necesităţile curente ale antreprenorilor români, anul acesta fiind implicaţi în toate programele guvernamentale destinate IMM-urilor. Avem expertiza şi experienţa necesară pentru a putea identifica soluţiile optime aplicabile clienţilor noştri, în vederea accesării acestor finanţări, în condiţiile avantajoase ale Programului", a declarat Ramona Ivan, Director Relaţii cu Instituţii Naţionale şi Internaţionale în cadrul CEC Bank.
În cadrul ediţiilor anterioare ale programului IMM Invest, CEC Bank a acordat aproximativ 7.200 de finanţări, în valoare de peste 7 miliarde de lei, transmite sursa.
Programul îşi propune sprijinirea antreprenorilor în obţinerea finanţărilor necesare pentru depăşirea dificultăţilor economice actuale, amplificate în ultima perioadă de invazia Rusiei asupra Ucrainei, arată datele comunicatului.
Prin IMM Plus se sprijină IMM-urile (inclusiv start-up-urile), întreprinderile mici cu capitalizare de piaţă medie, întreprinderile mari (doar componenta Rural Plus) precum şi UAT-urile (doar componenta Construct Plus), pentru asigurarea lichidităţilor în derularea activităţii curente/investiţii, conform sursei.
Prin schema de ajutor de stat pot fi accesate credite de investiţii şi/sau credite pentru capital de lucru, garantate până la 90% cu garanţii de stat, emise, după caz, de Fondul de Garantare a Creditului Rural, Fondul de Garantare a Creditelor pentru Întreprinderi Mici şi Mijlocii şi Fondul Român de Contragarantare, arată datele băncii.
Valoarea maximă a creditelor în cadrul Programului IMM Plus este de până la 10 milioane lei pentru investiţii şi de până la 5 milioane lei pentru capital de lucru, cu o durată maximă de finanţare de până la 72 luni în cazul creditelor de investiţii, respectiv 36 luni pentru creditele/liniile de credit pentru capital de lucru, informează sursa.
Costuri:
ROBOR 3M plus marja de 1,50% pentru credite de investiţii
ROBOR 3M plus marja de 1,90% credite/linii de credit capital lucru
ROBOR 3M plus marja de 1,90% credite pentru reconversie (numai în cadrul componentei IMM PROD PLUS)
Comisioanele de analiză dosar, de acordare, de gestiune şi de rambursare anticipată sunt zero, precizează sursa.
Potrivit băncii, componentele programului IMM Plus sunt: